Meištovičių šeimos koplyčia-mauzoliejus

Vilniaus Saulės kapinių komplekso Meištovičių šeimos koplyčia-mauzoliejus - Vilniuje, Antakalnio mikrorajone Saulės kapinėse stovinti mauzoliejinė koplyčia. Pastatyta kapinių gilumoje, pietryčių pusėje, mišku apaugusios kalvos šlaite. 

Meištovičių () koplyčia yra nacionalinės reikšmės paminklas, 2005 m. balandžio 18 d. įrašytas į Kultūros vertybių registrą (unik. kodas ). Koplyčia reikšminga savo architektūrinėmis ir sakralinėmis savybėmis.

 Architektūra 

Neogotikinė koplyčia galiniu fasadu įsirėmusi į miškingos kalvos šlaitą. Jį abipus pastato prilaiko atraminės sienos. Statinys tinkuoto mūro sienomis, kvadratinio plano, su smailėmis užbaigtais šoniniais bokšteliais. Yra laidojimo rūsys. Stogas dvišlaitis, jo bokšteliai-pinakliai neišlikę po dangos keitimo. Pastatas priekiniu fasadu atgręžtas į šiaurę. Šio fasado frontonas laiptuotos formos, su perspektyviniu smailiaarkiu portalu. Ant vakarų fasado sienos, po langais, pritvirtinta pilko šlifuoto granito memorialinė lenta su iškaltu įgilintų raidžių įrašu lenkų kalba: „GROBY MEYSZTOWICZOW“ (). Langų, durų angos smailiaarkės. Įėjimo durys metalinės, dvivėrės, viršuje grotuotos. Lubos skliautinės. Altoriaus vieta yra prie pietinės sienos. Mensa šviesaus granito, su dviem metalinėmis dvivėrėmis durelėmis priekyje. Sienos stačiakampėje nišoje įkomponuotas gipsinis Švč. Mergelės Marijos su Kūdikiu reljefas.

 Šaltiniai 

 Nuorodos 

 Ieva Rusteikaitė. Vaikštant po Saulės kapines 
 Saulės kapinės. Meištovičių šeimos koplyčia-mauzoliejus (vieta kapinėse)

Kategorija:Saulės kapinių koplyčios